**USTANOVA : DOM MLADIH**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**POLUGODIŠNJI IZVJEŠTAJ O IZVRŠENJU FINANCIJSKOG PLANA DOMA MLADIH ZA 2025. GODINU**

Materijal izradili:

Viviana Brajković Vičević, mag.oec.,

Gordana Galić, oec.,

Irena Križanec,mag.psych,

Anika Hodak,dipl.oec.prof,

Sanja Lipovac, mag.oec.

Veronika Linić Muminović, ing.teh.pr

Ravnatelj:

Goran Gračanin,prof

Rijeka, srpanj 2025.

# PRAVNI OSNOV

Sukladno članku 36. stavku 1. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/2022), Upravno vijeće donosi programe rada i nadzire njihovo izvršavanje te odlučuje o financijskom planu.

Sukladno članku 86. stavku 3. Zakona o proračunu („Narodne novine“ broj 144/2021) Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti prijedlog polugodišnjeg izvještaja o izvršenju financijskog plana za proteklo razdoblje, do 31.srpnja tekuće proračunske godine, nakon čega se dostavlja nadležnom upravnom tijelu.

Sukladno članku 22. Statuta Doma mladih od 10.lipnja. 2022., Upravno vijeće donosi Godišnji plan rada Ustanove i prati njegovo izvršenje.

# OBRAZLOŽENJE

Obveza izrade Polugodišnjeg izvještaja o izvršenju financijskog plana utvrđena je Zakonom o proračunu. Osnovna svrha navedenog izvještaja je dati informacije o:

* planiranim i ostvarenim prihodima i rashodima, primicima i izdacima tijekom izvještajnog razdoblja iskazanim prema proračunskim klasifikacijama,

Sadržaj Polugodišnjeg izvještaja o izvršenju financijskog plana čine:

* + **Opći dio**:
    1. Sažetak Računa prihoda i rashoda i Računa financiranja,
    2. Račun prihoda i rashoda, u kojem su prihodi i rashodi iskazani po ekonomskoj klasifikaciji i izvorima financiranja, a rashodi i po funkcijskoj klasifikaciji,
    3. Račun financiranja, u kojem su primici i izdaci iskazani po ekonomskoj klasifikaciji i izvorima financiranja,
    4. Opći dio može sadržavati preneseni višak ili preneseni manjak prihoda nad rashodima,
  + **Posebni dio**:
  1. izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata,
  + **Obrazloženje**:

1. Općeg dijela, odnosno ostvarenja prihoda i primitaka, rashoda i izdataka te prenesenog manjka odnosno viška financijskog plana,
   * **Posebni izvještaji**:
     1. Izvještaj o zaduživanju na domaćem i stranom tržištu novca i kapitala,
     2. Izvještaj o danim zajmovima i potraživanjima po danim zajmovima,
2. OPĆI DIO

Polugodišnji izvještaj o izvršenju financijskog plana pokazuje kako i sam njegov naslov glasi, izvršenje ili ostvarenje financijskog plana, odnosno jesu li sredstva utrošena u skladu s financijskim planom. Kod polugodišnjeg izvještaja o izvršenju financijskog plana uspoređuje se financijski plan za cijelu proračunsku godinu. U izvještaju o izvršenju uspoređuje se jesu li ostvareni planirani iznosi prihoda i primitaka, rashoda i izdataka te je li pokriven manjak prihoda ili potrošen višak prihoda.

Polugodišnjim izvještajem o izvršenju Financijskog plana Doma mladih za 2025. godinu iskazani su podaci o planiranim prihodima i primicima i rashodima i izdacima kroz Izvorni plan i podaci o njihovu izvršenju u period od siječnja do lipnja 2025.g.

| Oznaka | Godišnji plan (1.) | Ostvarenje (2.) | Ind. (3.) (2./1.) |
| --- | --- | --- | --- |
| **A. RAČUN PRIHODA I RASHODA** | **0,00** | **0,00** | **0,00** |
| **63 Pomoći iz inozemstva i od subjekata unutar općeg proračuna** | **28.250,00** | **10.705,60** | **37,90** |
| **64 Prihodi od imovine** | **2,00** |  |  |
| **66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** | **510.500,00** | **185.144,70** | **36,27** |
| **67 Prihodi iz nadležnog proračuna i od HZZO-a temeljem ugovornih obveza** | **431.415,00** | **263.216,76** | **61,01** |
| **72 Prihodi od prodaje proizvedene dugotrajne imovine** | **110,00** | **59,51** | **54,10** |
| **SVEUKUPNO PRIHODI** | **970.277,00** | **459.126,57** | **47,32** |
| **31 Rashodi za zaposlene** | **623.757,00** | **329.895,68** | **52,89** |
| **32 Materijalni rashodi** | **337.066,00** | **182.372,67** | **54,11** |
| **34 Financijski rashodi** | **3.344,00** | **1.109,18** | **33,17** |
| **42 Rashodi za nabavu proizvedene dugotrajne imovine** | **6.110,00** | **4.309,34** | **70,53** |
| **SVEUKUPNO RASHODI** | **970.277,00** | **517.686,87** | **53,35** |
| SVEUKUPNO PRIHODI I PRIMICI | 970.277,00 | 459.126,57 | 47,32 |
| SVEUKUPNO RASHODI I IZDACI | 970.277,00 | 517.686,87 | 53,35 |
| RAZLIKA (višak+/manjak-) |  | -58.560,30 |  |

* PRIHODI I PRIMICI

Ukupni prihodi i primici Financijskog plana za 2025. godinu planirani su u iznosu od 970.277,00 eura a ostvareno je 459.126,57 eura što je 47,32% od planranog.

U strukturi ukupno izvršenih prihoda i primitaka Financijskog plana udio Pomoći iz inozemstva i od subjekata unutar općeg proračuna je 2,33%: HAVC (Hrvatski audio vizualan centar) video radionica u iznosu od 320,00 eur; Modelarska liga 738,90 eur i Lidrano 2025.g. od PGŽ 2.120,00 eura, Grad Rijeka za RInovatori Spring camp 4.979,15 eura i AMPEU 2.547,55 eur). Prihodi od prodaje proizvoda, roba te pružanih usluga je 40,33%, udio Prihoda iz nadležnog proračuna je 57,33% i udio od Prihoda od prodaje proizvedene dugotrajne imovine je 0,01%.

* RASHODI I IZDACI

Ukupni rashodi i izdaci Financijskog plana za 2025. godinu su planirani u iznosu 970.277,00 eura, a izvršeni su u iznosu 517.686,87 eura ili 53,35% plana.

U strukturi ukupno izvršenih rashoda i izdataka financijskog plana najveći je udjel rashoda  
poslovanja s 99,17%, a udjel rashoda za nabavu nefinancijske imovine iznosi 0,83%.

Rashodi za zaposlene koji se odnose na plaće, doprinose i ostali rashodi za zaposlene povećani su zbog povećanja osnovice i pojedinih koeficijenata Izmjenom i dopunom Kolektivnog ugovora Doma mladih i Odlukom o koeficijentima za obračun plaća radnika Doma mladih.

Materijalni rashodi povećani su općenito zbog inflacije i povećanja cijena. Povećanje za na intelektualnim uslugama zbog ispomoći za rad u Dvorcu Stara Sušica (odlazak djelatinka u mirovinu), Učeničkom servisu i za radionice. Zdravstvene i veterinarske usluge su povećane zbog analiza biodiska za ispravnost rada.

Financijski rashodi povećani su zbog isplate po sudskoj presudi za 3 djelatnika Dvorac Stara Sušica te su za te isplate obračunate i zatezne kamate.

* REZULTAT POSLOVANJA NA DAN 30.06.2025 GODINE:

U 2025. godinu preneseno je 238.024,75 eura vlastitih prihoda i pomoći. U polugodišnjem razdoblju ostvaren je manjak prihoda i primitaka u iznosu od 58.560,30 eura te je višak prihoda i primitaka raspoloživ u sljedećem razdoblju 179.464,45 eura.

| Oznaka | Godišnji plan (1.) | Ostvarenje (2.) | Ind. (3.) (2./1.) |
| --- | --- | --- | --- |
| **SVEUKUPNO** | **970.277,00** | **517.686,87** | **53,35** |
| **Razdjel: 106 UPRAVNI ODJEL ZA ODGOJ I OBRAZOVANJE, KULTURU, SPORT I MLADE** | **970.277,00** | **517.686,87** | **53,35** |
| **Glava: 106-4 DOM MLADIH** | **970.277,00** | **517.686,87** | **53,35** |
| 38534 DOM MLADIH RIJEKA | 970.277,00 | 517.686,87 | 53,35 |
| **A112701 ODGOJNO, ADMINISTRATIVNO I TEHNIČKO OSOBLJE** | **623.757,00** | **325.614,80** | **52,20** |
| **A112702 REDOVNA DJELATNOST USTANOVE** | **175.762,00** | **99.504,12** | **56,61** |
| **A112704 PROGRAMSKE AKTIVNOSTI DVORCA STARA SUŠICA** | **164.648,00** | **83.160,43** | **50,51** |
| **A112709 RASHODI PO SUDSKIM PRESUDAMA** |  | **5.098,18** |  |
| **K112705 NABAVA OPREME** | **6.110,00** | **4.309,34** | **70,53** |

1. POSEBNI DIO

Planom za 2025. godinu planirano je ukupno 970.277,00 eura, od čega je utrošen iznos od 517.686,87eur ili 53,35 **%** godišnjeg planiranog iznosa. Sredstva se odnose na sljedeće aktivnosti:

**Aktivnost: Odgojno, administrativno i tehničko osoblje** – tekućim planom predviđeni iznos sredstava od 623.757,00 eura ostvaren je u iznosu od 325.614,80eura ili 52,30 % iznosa.

Planirani iznos proračunskih sredstava od 431.415,00 eura ostvaren je u iznosu od 263.216,76 eura ili 61,01% plana, jer se place, doprinosi na place i ostali rashodi za zaposlene u prvom polugodištu financiraju isključivo sredstvima Grada Rijeke. Iz vlastitih sredstava ostvareno je 1,35% od planiranog.

**Aktivnost: Redovna djelatnost** **ustanove** – tekućim planom planirana vanproračunska sredstva u visini od 175.762,00 eura su ostvarena u visini od 99.504,12 eura ili 56,61 % vrijednosti.

Izvršenje kojim se financiraju materijalni i financijski rashodi Doma mladih odnosi se na redovno poslovanje Ustanove.

U periodu od siječnja do lipnja 2025. u Domu mladih 4492 djece pohađalo je 24 redovna edukativna programa i to: 10 STEM programa, 5 kreativnih programa, 3 programa udruga koje djeluju pri Domu mladih te 6 programa namijenjenih vrtićima i školama.

Ukupno prijavljenih učenika u Učeničkiom servisu na dan 30.06.2025. je 3015, ukupno izdanih ugovora je 4826 a realizirano je 342. U svim segmentima je zabilježeno povećanje u usporedbi sa istim perionom prethodne godine.

U okviru Erasmus+ programa, zaposlenica Doma mladih Irena Križanec sudjelovala je u stručnom osposobljavanju pod nazivom „Aktivnosti sudjelovanja mladih – Korak po korak do uspješnih KA154 projekata“, koje se održalo od 23. do 25. lipnja 2025. u Zadru. Ravnatelj Goran Gračanin sudjelovao je na kontaktnoj aktivnosti (TCA) pod nazivom “Study Visit on Local Youth Work – Lithuania 2025”. U lipnju 2025. Dom mladih Rijeka imao je priliku sudjelovati kao partner u provedbi Erasmus+ razmjene mladih Train Brain, koju je organizirala udruga Institute of Youth Power Croatia. U okviru programa, u prostorima Doma mladih održana je radionica mindfulnessa pod nazivom "Be here. Now." koju je vodila stručna suradnica za projekte. Sudionici su bili mladi iz Hrvatske, Mađarske, Srbije i Španjolske.

**Aktivnost: Programske aktivnosti Dvorca Stara Sušica** – tekućim planom planirani iznos vanproračunskih sredstava u visini od 164.648,00 eura ostvaren je u iznosu od 83.160,43 eura ili 50,51 % planiranog iznosa.

Ukupan broj gostiju koji su boravili u Dvorcu je 1.922 a ukupan broj noćenja iznosi 4.244.

**Aktivnost: Rashodi po sudskim presudama** – odnosi se na isplatu 3 djelatnika Dvorca Stara Sušica i zateznih kamata koje su financirani iz prenesenih sredstava po Suglasnosti za izvršavanje uplaćenih, a manje planiranih/neplaniranih namjenskih prihoda i primitaka u Proračunu Grada Rijeke za 2025.g.

**Aktivnost: Nabava opreme** – tekućim planom planirana vanproračunska sredstva u visini od 6.110,00 eura ostvarena su u visini od 4.309,34 ili 70,53 % plana. Nabaljena su računala i računalne opreme u Učeničkom servisu - zamjena dotrajalih, nabava fotelje na razvlačenje za pratnje u Dvorcu Stara Sušica i oprema za kuhinju profesionalna friteza

**Tekući projekti: Erasmus- BeIT!**– U 2025. godini nastavljen je projekt Erasmus+ KA122-SCH – Kratkoročni projekti za mobilnost učenika i osoblja u školskom obrazovanju pod nazivom “BeIT! - Jačanje kapaciteta odraslih za osnaživanje mladih”. Dom mladih je u projektu imao ulogu koordinatora. Svi troškovi za projekt su ostvareni u 2024.g. te je 20% uplaćeno po završetku projekta.

**Posebni izvještaji:**

Izvještaj o zaduživanju na domaćem i stranom tržištu novca i kapitala nema Dom mladih

Izvještaj o danim zajmovima i potraživanjima po danim zajmovima nema Dom mladih